มันนี่ทูเดย์
กรุงไทยออกเงินฝากพิเศษ
8 ต.ค. 2557

กรุงไทยออกเงินฝากพิเศษ
นายชัยณรงค์ เอื้อสิทธิชัย ผู้ช่วยกรรมการผู้จัดการใหญ่ สายงานกลยุทธ์และผลิตภัณฑ์รายย่อย ธนาคารกรุงไทย กล่าวว่า ในเดือน ต.ค.นี้ ธนาคารได้ออกผลิตภัณฑ์เงินฝากทั้งระยะสั้นและระยะยาว สำหรับให้ลูกค้าเลือกฝากในอัตราผลตอบแทนที่สูงกว่าตลาด โดยรับฝากขั้นต่ำเพียง 1 หมื่นบาท และจ่ายดอกเบี้ยทุกเดือน 
สำหรับผลิตภัณฑ์เงินฝากดังกล่าว ประกอบด้วย เงินฝากประจำพิเศษ ระยะเวลาฝาก 4 เดือน อัตราดอกเบี้ย 2.50% ต่อปี เงินฝากประจำพิเศษ @ netbank ระยะเวลาฝาก 4 เดือน อัตราดอกเบี้ย 2.60% ต่อปี และเงินฝากประจำพิเศษ ระยะเวลาฝาก 16 เดือน สำหรับลูกค้าที่ธนาคารไถ่ถอนหุ้นกู้ด้อยสิทธิฯ รุ่นที่ 2/2557 อัตราดอกเบี้ย 3% ต่อปี 
นอกจากนี้ ธนาคารยังได้ขยายเวลารับฝาก เงินฝากประจำ KTB Extra Step ระยะเวลาฝาก 19 เดือน อัตราดอกเบี้ยแบบขั้นบันได เดือนที่ 16 ดอกเบี้ย 2% ต่อปี เดือนที่ 712 ดอกเบี้ย 2.5% ต่อปี เดือนที่ 1318 ดอกเบี้ย 3.5% ต่อปี และเดือนที่ 19 ดอกเบี้ย 9% ต่อปี โดยมีอัตราดอกเบี้ยเฉลี่ย 3% ต่อปี